Sweet Qismina

Farhanna Qismina Supandi atau lebih dikenali sebagai Sweet Qismina (lahir 24 Oktober 1997) ialah seorang pelakon, pengacara dan penyanyi wanita Malaysia. Memulakan kerjayanya dalam dunia hiburan sebagai pelakon kanak-kanak, beliau mendapat perhatian menerusi watak lakonannya sebagai Fasha menerusi siri televisyen Hikayat Putera Shazlan. Beliau merupakan pemenang Artis Baharu Wanita Popular di Anugerah Bintang Popular Berita Harian 2016.

Kerjaya
Beliau merupakan seorang pelakon berbakat besar yang merupakan penerima Anugerah Pelakon Wanita Terbaik Filem bagi FFM34. Kerjayanya bermula pada tahun 2004, Sweet Qismina memulakan kerjaya lakonan sebagai pelakon kanak-kanak menerusi drama Udin dan Noni yang disiarkan di TV Pendidikan dengan memegang watak sebagai Noni, ketika itu beliau dikreditkan melalui nama sebenar Farhanna Qismina. Ia turut dibintangi oleh Nasiruddin Nasir yang melakonkan watak Udin. Beliau membuat penampilan sulung di layar lebar pada 2007 menerusi filem German Homestay, seterusnya memegang watak Manja kecil dalam drama Manjalara lakonan Emelda Rosmila sebagai Manja dewasa.

Pada tahun 2008, Beliau berlakon dalam tiga drama televisyen, ini termasuk watak sebagai Anisa kecil dalam Ku Milikmu yang dibintangi oleh Eira Syazira yang memegang watak Anisa dewasa. Peranan TV lakonannya paling berjaya ialah dengan menjayakan peranan sebagai Fasha dalam drama fantasi Astro Ceria, Hikayat Putera Shazlan yang mana beliau membintangi bersama Fimie Don. Pada tahun sama, beliau membintangi filem kedua, Sepi arahan Kabir Bhatia dan membintangi telefilem pertamanya, Qana'ah di Radio Televisyen Malaysia (RTM). Setahun berikutnya, beliau membintangi empat drama termasuk E.Toyol.com dan Hartamas serta satu telefilem, Raya Dua Benua.Pada tahun 2010, Beliau memegang watak Julie dalam siri televisyen Disney Channel, Waktu Rehat yang antara lain turut dibintangi oleh Nik Adruce, Aedy Ashraf, Tengku Iezahdiyana dan Elfira Loy. Siri ini telah bersiaran sebanyak 3 musim dan merupakan versi tempatan untuk francais As the Bell Rings yang diadaptasi dari siri TV Itali, Quelli dell'intervallo. Beliau kemudian membintangi drama Hani yang dibintangi oleh Fathia Latiff dan Ryzal Jaafar yang mana beliau memegang watak sebagai Farah. Pada 30 Disember 2010, Sweet berlakon disamping Amy Mastura, Ahmad Idham dan Erynne Erynna dalam filem Damping Malam arahan Idham.

Pada tahun 2011, Beliau menjayakan peranan tajuk utama bersama Afieq Shazwan dalam siri komedi remaja, Elly & Epit yang telah diterbitkan sebanyak dua musim. Beliau berlakon dalam dua filem pada 2012, yang pertama ialah filem seram ngeri, Sesuatu Yang Tertinggal arahan bekas artis kesan visual Usop Sontorian, Asrul Hisham Ahmad dan filem komedi romantik Chantek arahan Pierre Andre. Beliau juga berlakon dalam drama seram ghaib Amukan Pocong dengan menjayakan watak sebagai Aisyah. Antara pelakon drama ini ialah Azhan Rani, Ezany Nizariff, Iqram Dinzly dan Elly Mazlein.

Pada tahun 2013, Beliau berlakon dalam filem sejarah, Tanda Putera arahan Shuhaimi Baba. Antara nama besar yang berlakon dalam filem ini ialah Rusdi Ramli, Zizan Nin dan Faezah Elai. Pada tahun berikutnya, beliau berlakon dalam dua siri drama TV, iaitu Kampung Simpang Burung dan Super Gameboy The Series, seterusnya menjadi pelakon undangan dalam filem Manisnya Cinta Di Cappadoccia bersama pelakon utamanya, Fazura dan Lisa Surihani arahan Bernard Chauly.

Antara 2015 dan 2016, Beliau berlakon dalam dua siri filem Juvana arahan Faisal Ishak, iaitu Terperangkap Dalam Kebebasan dan Perhitungan Terakhir yang mana beliau memegang watak Midah, adik kepada Apek lakonan Syazwan Zulkifly.

Pada Januari 2016, Beliau bersama-sama dengan Nonny Nadirah, Zara Zya dan Esma Daniel menjayakan peranan utama dalam drama waktu perdana TV3, Cinta Hati Abah. Dalam drama ini, beliau memegang watak sebagai Zaharah, yang merupakan anak bongsu daripada tiga beradik perempuan. Pada September, beliau kemudian berlakon dalam satu lagi drama TV3, Cinta Masam Manis lakonan Izara Aishah dan Zamarul Hisham, yang mana beliau memegang watak Hanna, anak sulung Johan lakonan Zamarul.

Beliau kemudian berlakon dalam filem seram misteri Aku Haus Darahmu arahan Aidilfitri Mohd Yunos dengan memegang watak Ezza. Dikeluarkan pada 2 Februari 2017, filem ini, antara lain turut dibintangi oleh Nad Zainal, Zoey Rahman dan Deanna Yusoff. Sweet berlakon dalam dua siri drama TV pada 2017, bermula dengan drama adaptasi novel karya Hanni Ramsul, Sayang Papa Saya Tak, yang dibintangi oleh Emma Maembong dan Hisyam Hamid. Ia kemudian diikuti oleh siri drama komedi seram, Misteri Wan Peah.

Beliau berlakon dalam lima drama TV serentak dalam tahun 2018, antaranya ialah Cinta Tiada Ganti, adaptasi dari drama Filipina Sana'y Wala Nang Wakas terbitan ABS-CBN. Beliau memegang watak gadis autisme yang bernama Rain, adik kepada Mukhriz lakonan Aedy Ashraf. Untuk menjayakan wataknya ini, beliau membuat kajian mengenai autisme dan berbincang bersama pengarahnya, Feroz Kader.Ardini Sophia Sina (2 Mac 2018). “Tak boleh 100 peratus” Harian Metro. Dicapai pada 20 Oktober 2018.

Selain Cinta Tiada Ganti, beliau turut berlakon dalam satu lagi drama, iaitu Cinta Koko Coklat arahan Pali Yahya, dengan memegang watak Danisya. Sweet kemudian menjadi salah seorang pelakon yang membuat penampilan khas dalam filem drama politik Rise: Ini Kalilah arahan bersama Nik Amir Mustapha, Saw Teong Hin dan MS Prem Nath yang mendokumentasikan peristiwa penting semasa negara menghadapi pilihan raya umum ke-14. Ia ditayangkan pada 13 September 2018 dan dibintangi oleh Remy Ishak, Sangeeta Krishnasamy dan Mira Filzah.

Beliau pertama kali digandingkan bersama pelakon baharu, Adam Lee menerusi drama slot Lestary, Adam Chempaka sebagai Chempaka Eryna. Ia memulakan tayangan perdana pada Jun 2019. Sweet kemudian berlakon bersama Rosyam Nor dan Izzue Islam dalam telefilem bertajuk Wakaf Dosa yang disiarkan di TV3 sempena sambutan Hari Raya Aidilfitri. Beliau memegang watak sebagai Puteri Najwa, anak kepada Bakri Zain lakonan Rosyam.

Bekerja di bawah arahan Razaisyam Rashid, Sweet berlakon dalam filem seram misteri, Pusaka yang menyaksikan buat pertama kali dalam kerjaya lakonannya, beliau memegang dua watak, iaitu Balqis dan Qistina, sepasang kembar beradik perempuan yang ditemui yang keadaan terkurung di sebuah rumah kosong oleh seorang inspektor polis. Sweet dalam temuramah dengan Harian Metro mengakui melakonkan watak kembar ialah cabaran terbesar buatnya. Dibintangi bersama oleh Mimi Lana, Syafiq Kyle dan Hafidz Roshdi, ia ditayangkan pada 31 Oktober 2019.

Beliau kemudian menjayakan sekali lagi dua watak, kali ini menerusi drama Titian Takdir untuk siaran di slot Lestary dari 9 Januari hingga 6 Februari 2020, memegang watak sebagai Aishah dan Karina. Untuk menjayakan wataknya, Sweet mewarnakan rambutnya berwarna merah jingga."Saya telah menjelaskan..." - Rambut merah jingga Sweet Qismina jadi buah mulut, rupanya ini punca ia diwarnakan Media Hiburan. 20 Oktober 2019. Dicapai pada 31 Julai 2020.

Beliau digandingkan bersama Fattah Amin menerusi drama Pink Smile yang diadaptasi dari novel 2016 bertajuk sama karya Luna Adresa yang disiarkan pada 31 Julai. Beliau memegang watak sebagai Luna. Untuk menjayakan peranannya, beliau menampilkan kelainan dengan memakai pendakap gigi.

Pada Disember, Beliau digandingkan kembali bersama Adam Lee menerusi drama Bidadari Salju dengan memegang watak sebagai Kayra. Diadaptasi dari novel 2012 bertajuk sama karya Mia Kiff, ia mengisahkan Kayra yang sering menjadi mangsa buli dan dihina di sekolah kerana paras wajahnya yang tidak cantik, penampilannya yang selekeh dan kemiskinannya. Namun kisah silamnya membuatkan Kayra membenci lelaki, cinta dan perkahwinan.

Pada tahun 2022, Sweet turut berkecimpung dalam bidang muzik, dengan melancarkan single solo pertamanya, "Namo".

Memiliki Kelab Peminat yang dikenali sebagai Sweetqisminizers bersama The Nizers

Kehidupan peribadi
Pada 24 Oktober 2022, Sweet dan Adam Lee melangsungkan perkahwinan mereka, sempena ulang tahun kelahiran Sweet yang ke-25. Sweet dilahirkan di Kuala Lumpur. Bermula ceburi dunia industri sejak berumur 9 tahun, ibunya menjadi pengurus untuknya hingga ke hari ini. 

Filemografi

Diskografi

Single
 Tahun Tajuk Lagu Kolaborasi Penulis Lirik Komposer Catatan 2022 "Namo" — Mas Dewangga, Jova Devito & Aden King  ''"Tercipta" Adam Lee Mas Dewangga & Sang Hitam Mas Dewangga, Sang Hitam & Aden King 

Anugerah dan pencalonan
 Tahun Anugerah Kategori Pencalonan Keputusan Ruj. 2016 Anugerah Bintang Popular Berita Harian ke-30 Artis Baru Wanita Popular Sweet Qismina   2019 Anugerah Skrin 2019 Pelakon Wanita Terbaik Drama  Wakaf Dosa  2025 Anugerah Majlis Pengkritik Filem Kuala Lumpur (MPFKL2024) Pelakon Pembantu Wanita Terbaik  Babah   Festival Filem Malaysia ke-34 Pelakon Wanita Terbaik   Anugerah Bintang Popular Berita Harian ke-37 Aktres Filem Popular  Sweet Qismina    Anugerah dan Festival Filem Antarabangsa ASEAN Pelakon Pembantu Wanita Terbaik  Babah  

Rujukan

Pautan luar





Kategori:Kelahiran 1997
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
Kategori:Pelakon kanak-kanak Malaysia
Kategori:Pengacara televisyen Malaysia
Kategori:Peragawati Malaysia
Kategori:Orang dari Kuala Lumpur
Kategori:Orang dari Johor
Kategori:Alumni Universiti SEGi